ddrg/super_eurlex huggingface dataset:
KOMMISSIONENS FORORDNING (EF) Nr. 2627/95 af 10. november 1995 om ændring af forordning (EØF) nr. 2273/93 om fastsættelse af interventionscentrene for korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 5, og

ud fra følgende betragtninger:

Interventionscentrene er fastlagt i bilaget til Kommissionens forordning (EØF) nr. 2273/93 (3), senest ændret ved forordning (EF) nr. 1307/95 (4); visse medlemsstater har anmodet om en ændring af dette bilag; disse anmodninger bør efterkommes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I bilaget til forordning (EØF) nr. 2273/93 foretages følgende ændringer:

1) Under »BUNDESREPUBLIK DEUTSCHLAND«

- i »Land Baden-Württemberg« bortfalder centret Ilshofen for blød hvede, byg og rug

- i »Land Sachsen-Anhalt« bortfalder centret Coswig for rug, centret Rosslau bliver interventionscenter for blød hvede og rug, og centret Vahldorf bliver interventionscenter for blød hvede, byg og rug

- i »Land Nordrhein Westfalen« bortfalder centret Siegen for blød hvede

- i »Land Bayern« bortfalder centret Straubing for rug, og centret i Neustadt/Saale bliver interventionscenter for denne kornsort.

2) Under »ÖSTERREICH«

- benævnes »Absdorf« herefter »Absdorf-Hippersdorf«

- bortfalder centret Geinberg for byg, men betragtes som interventionscenter for blød hvede

- benævnes »Wien-Albern« herefter »Wien«

- benævnes »Dobermannsdorf« herefter »Palterndorf-Dobermannsdorf«

- benævnes »Untersiebenbrunn« herefter »Siebenbrunn-Leopoldsdorf«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 179 af 29. 7. 1995, s. 1.

(3) EFT nr. L 207 af 18. 8. 1993, s. 1.

(4) EFT nr. L 126 af 9. 6. 1995, s. 19.
KOMMISSIONENS FORORDNING (EF) Nr. 1307/95 af 8. juni 1995 om ændring af forordning (EØF) nr. 2273/93 om fastsættelse af interventionscentre for korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 5, og

ud fra følgende betragtninger:

Kommissionens forordning (EØF) nr. 2273/93 (3), senest ændret ved forordning (EF) nr. 3129/94 (4), måtte tilpasses for at bringe den i overensstemmelse med tiltrædelsesakten;

det antal interventionscentre, der således er fastlagt for Sverige, har vist sig at være utilstrækkeligt til at sikre en korrekt intervention i dette land; antallet af interventionscentre bør derfor forhøjes; de supplerende interventionscentre i Sverige blev fastlagt ud fra deres geografiske beliggenhed og deres oplagringsfaciliteter, der gør det muligt at oprette og afsætte betydelige kornpartier;

for at interventionen i Sverige kan fungere effektivt allerede i høståret 1994/95, er det ønskeligt, at de ændringer, der foretages ved nærværende forordning, anvendes hurtigst muligt; det er derfor nødvendigt, at nærværende forordning anvendes hurtigst muligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Den del af bilaget til forordning (EØF) nr. 2273/93, der vedrører Sverige, affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 349 af 31. 12. 1994, s. 105.

(3) EFT nr. L 207 af 18. 8. 1993, s. 1.

(4) EFT nr. L 330 af 21. 12. 1994, s. 48.

BILAG

>TABELPOSITION>
KOMMISSIONENS FORORDNING (EF) Nr. 1021/95 af 5. maj 1995 om ændring af forordning (EØF) nr. 890/78 om gennemførelsesbestemmelser for certificering af humle (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 2, stk. 5, og

ud fra følgende betragtninger:

Kommissionens forordning (EØF) nr. 890/78 (3), senest ændret ved forordning (EF) nr. 852/94 (4), bør ændres efter Østrigs, Finlands og Sveriges tiltrædelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

I forordning (EØF) nr. 890/78 foretages følgende ændringer:

1) Artikel 5a affattes således:

»Artikel 5a

Det i artikel 5 i forordning (EØF) nr. 1784/77 omhandlede certifikat skal være forsynet med mindst en af følgende angivelser anbragt af den myndighed, der er beføjet til at foretage certificeringen:

- Produit certifié - Règlement (CEE) n° 890/78

- Certificeret produkt - Forordning (EØF) nr. 890/78

- Zertifiziertes Erzeugnis - Verordnung (EWG) Nr. 890/78

- ÐéóôïðïéçìÝíï ðñïúüí - Êáíïíéóìüò (ÅÏÊ) áñéè. 890/78

- Producto certificado - Reglamento (CEE) n° 890/78

- Certified product - Regulation (EEC) No 890/78

- Prodotto certificato - Regolamento (CEE) n. 890/78

- Gecertificeerd produkt - Verordening (EEG) nr. 890/78

- Produto certificado - Regulamento (CEE) nº 890/78

- Varmennettu tuote - Asetus (ETY) N:o 890/78

- Certifierad produkt - Förordning (EEG) nr 890/78.«

2) Artikel 6, stk. 3, affattes således:

»3. Medlemsstaterne sender inden den 1. september 1978 Kommissionen en liste over certificeringscentrene og koden for hvert center.

Grækenland, Spanien, Portugal og Østrig indsender meddelelserne inden udgangen af fjerde måned efter tiltrædelsesdatoen.

Listen over disse centre og deres kodenumre offentliggøres i De Europæiske Fællesskabers Tidende. En ajourført udgave offentliggøres hvert år.«

3) Artikel 11 affattes således:

»Artikel 11

Medlemsstaterne sender inden den 1. september 1978 Kommissionen en liste over de i artikel 6, stk. 1, i forordning (EØF) nr. 1784/77 omhandlede produktionsområder.

Grækenland, Spanien, Portugal og Østrig indsender meddelelserne inden udgangen af fjerde måned efter tiltrædelsesdatoen.«

4) Bilag III, nr. 2, affattes således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 175 af 4. 8. 1971, s. 1.

(2) EFT nr. L 349 af 31. 12. 1994, s. 105.

(3) EFT nr. L 117 af 29. 4. 1978, s. 43.

(4) EFT nr. L 98 af 16. 4. 1994, s. 22.
KOMMISSIONENS FORORDNING (EF) Nr. 1390/95 af 20. juni 1995 om ændring af forordning (EF) nr. 671/95 om tildeling af en specifik referencemængde til bestemte producenter af mælk og mejeriprodukter i Østrig og Finland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter (1), senest ændret ved forordning (EF) nr. 630/95 (2), særlig artikel 3, stk. 2, syvende afsnit, og

ud fra følgende betragtninger:

Ved Kommissionens forordning (EF) nr. 671/95 (3) er der fastsat regler for tildeling af specifikke referencemængder til bestemte mælkproducenter i Østrig og Finland; på grund af administrative problemer i Østrig som de berørte er uden skyld i, har det i flere tilfælde ikke været muligt at overholde den fastsatte frist for indgivelse for producenternes ansøgninger; der bør tages hensyn hertil, og den pågældende dato bør ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 2, første og andet led, i forordning (EF) nr. 671/95 affattes således:

»- inden den 1. maj før udløbet af perioden med fuldstændig eller delvis afbrydelse af produktionen og inden den 30. juni 1995, hvis perioden udløber i 1995

- inden den 30. juni 1995 for ansøgninger, der indgives af de producenter, der opfylder betingelserne i artikel 1, stk. 1, litra c).«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 405 af 31. 12. 1992, s. 1.

(2) EFT nr. L 66 af 24. 3. 1995, s. 11.

(3) EFT nr. L 70 af 30. 3. 1995, s. 2.
KOMMISSIONENS FORORDNING (EF) Nr. 299/95 af 14. februar 1995 om ændring af forordning (EØF) nr. 584/75 for så vidt angår betingelserne for frigivelse af licitationssikkerheden for eksportrestitutionen for ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1418/76 af 25. juni 1976 om den fælles markedsordning for ris (1), senest ændret ved forordning (EF) nr. 1869/94 (2), særlig artikel 17, og

ud fra følgende betragtninger:

I artikel 2 i Kommissionens forordning (EØF) nr. 584/75 (3), senest ændret ved forordning (EØF) nr. 409/40 (4), fastsættes det, hvordan bud kan indgives; indgivelsen af bud kan forbedres takket være den moderne telekommunikationsteknik;

i artikel 7 i nævnte forordning fastsættes betingelserne for frigivelse af licitationssikkerheden; hvis buddet er blevet antaget, kan sikkerheden frigives, uden at ordningen af den grund bliver mindre effektiv, hvis tilslagsmodtageren fremlægger bevis for, at der er stillet en tilsvarende sikkerhed for udstedelse af eksportlicens;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn og Ris -

UDSTEDT FØLGENDE FORORDNING:

Artikel 1

I forordning (EØF) nr. 584/75 foretages følgende ændringer:

1) I artikel 2 foretages følgende ændringer

a) Stk. 1 affattes således:

»1. En bydende deltager i licitationen ved til den relevante tjeneste i medlemsstaten at indgive skriftligt bud, herunder også indgivelse af bud via enhver form for skriftlig telekommunikation.«

b) Stk. 5 affattes således:

»5. Et indgivet bud kan ikke trækkes tilbage.«

2) Artikel 7 affattes således:

»Artikel 7

Licitationssikkerheden frigives, når:

a) buddet ikke er blevet antaget

b) tilslagsmodtageren fremlægger bevis for, at den i artikel 12 i Kommissionens forordning (EØF) nr. 891/89 omhandlede sikkerhed, (*), er blevet stillet.

Hvis forpligtelsen i artikel 2, stk. 3, litra b), ikke overholdes, fortabes sikkerhedsstillelsen, undtagen i tilfælde af force majeure.

(*) EFT nr. L 94 af 7. 4. 1989, s. 13.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 166 af 25. 6. 1976, s. 1.

(2) EFT nr. L 197 af 30. 7. 1994, s. 7.

(3) EFT nr. L 61 af 7. 3. 1975, s. 25.

(4) EFT nr. L 43 af 17. 2. 1990, s. 21.
KOMMISSIONENS FORORDNING (EF) Nr. 2526/95 af 27. oktober 1995 om ændring af forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 9, stk. 2, og artikel 12, stk. 4, og

ud fra følgende betragtninger:

Ifølge Kommissionens forordning (EF) nr. 1439/95 af 26. juni 1995 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød (3), senest ændret ved forordning (EF) nr. 2416/95 (4), skal der fremlægges licenser ved indførsel og udførsel af fåre- og gedekød; erfaringerne med anvendelsen af systemet med eksportlicenser har vist, at udstedelsen af denne licens indebærer en uforholdsmæssig stor administrativ byrde sammenholdt med de små mængder, der udføres fra Fællesskabet; derfor bør dette licenskrav bortfalde;

i forordning (EF) nr. 1439/95 er der også fastsat en fortegnelse over de myndigheder i eksportlandene, der har beføjelse til at udstede disse oprindelsesdokumenter; Polen har med virkning af 15. november 1995 bemyndiget en anden myndighed til at udstede disse dokumenter; derfor bør bilag I til forordning ændres i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -

UDSTEDT FØLGENDE FORORDNING:

Artikel 1

I forordning (EF) nr. 1439/95 foretages følgende ændringer:

1) Artikel 3 udgår.

2) Artikel 19, stk. 4, udgår.

3) I bilag I affattes punkt 11 således:

»Polen: Polski Zwiazek Owezarski«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 15. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 289 af 7. 10. 1989, s. 1.

(2) EFT nr. L 123 af 3. 6. 1995, s. 1.

(3) EFT nr. L 143 af 27. 6. 1995, s. 7.

(4) EFT nr. L 248 af 14. 10. 1995, s. 28.
KOMMISSIONENS FORORDNING (EF) Nr. 267/95 af 9. februar 1995 om ændring af forordning (EØF) nr. 1756/93 om de udløsende begivenheder for landbrugsomregningskursen for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2, og

ud fra følgende betragtninger:

Formålet med Kommissionens forordning (EØF) nr. 1756/93 (3), senest ændret ved forordning (EF) nr. 180/94 (4), er at fastsætte de landbrugsomregningskurser, der skal anvendes for alle beløb fastsat i ecu for mælk og mejeriprodukter; denne forordning fastsætter ikke den udløsende begivenhed for den landbrugsomregningskurs, der skal anvendes for det beløb, der er omhandlet i artikel 8, stk. 5, i Kommissionens forordning (EØF) nr. 429/90 af 20. februar 1990 om støtte ved licitation til koncentreret smør bestemt til direkte forbrug i Fællesskabet (5), senest ændret ved forordning (EF) nr. 3337/94 (6); derfor bør forordningen kompletteres;

de udløsende begivenheder, jf. nr. 4 og 5 i del B.III i bilaget til forordning (EØF) nr. 1756/93, for dels støtten, dels sanktionen ved overskridelse af den fastsatte frist, jf. artikel 16, stk. 3, litra c), og artikel 22, stk. 4, tredje afsnit, i Kommissionens forordning (EØF) nr. 570/88 af 16. februar 1988 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (7), senest ændret ved forordning (EF) nr. 3337/94, samt for støtten i artikel 8, stk. 2, litra a), i forordning (EØF) nr. 429/90 risikerer at tilskynde til overskridelse af de fastlagte frister i spekulationsøjemed; for at undgå denne risiko bør de derfor kompletteres;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Nr. 4 og 5 i del B.III i bilaget til forordning (EØF) nr. 1756/93 affattes således:

>TABELPOSITION>

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 387 af 31. 12. 1992, s. 1.

(2) EFT nr. L 22 af 31. 1. 1995, s. 1.

(3) EFT nr. L 161 af 2. 7. 1993, s. 48.

(4) EFT nr. L 24 af 29. 1. 1994, s. 38.

(5) EFT nr. L 45 af 21. 2. 1990, s. 8.

(6) EFT nr. L 350 af 31. 12. 1994, s. 66.

(7) EFT nr. L 55 af 1. 3. 1988, s. 31.
KOMMISSIONENS FORORDNING (EF) Nr. 1319/95 af 9. juni 1995 om ændring af forordning (EØF) nr. 338/92 om gennemførelsesbestemmelser til Rådets forordning (EØF) nr. 3763/91 for så vidt angår et EF-kontingent for import af 8 000 tons hvedeklid, henhørende under KN-kode 2302 30 og med oprindelse i AVS-landene, til det franske departement Réunion

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 3290/94 (2), særlig artikel 3, stk. 5, og

ud fra følgende betragtninger:

Iværksættelsen af Uruguay-rundens landbrugsaftale indebærer betydelige ændringer i importordningen; gennemførelsesbestemmelserne til Kommissionens forordning (EØF) nr. 338/92 (3) bør derfor tilpasses i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 1 i forordning (EØF) nr. 338/92 affattes således:

»Artikel 1

Ved denne forordning fastsættes der gennemførelsesbestemmelser for et årligt EF-kontingent på 8 000 tons hvedeklid, henhørende under KN-kode 2302 30 og med oprindelse i AVS-landene, der uden importtold kan importeres til det franske departement Réunion, jf. artikel 3, stk. 4, i forordning (EØF) nr. 3763/91.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 349 af 31. 12. 1994, s. 105.

(3) EFT nr. L 36 af 13. 2. 1992, s. 16.
RÅDETS FORORDNING (EF) Nr. 1347/95 af 9. juni 1995 om ændring af forordning (EF) nr. 603/95 om den fælles markedsordning for tørret foder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

I artikel 4 i forordning (EF) nr. 603/95 (4) fastsættes de nationale garantimængder (NGM) pr. medlemsstat pr. produktionsår, for hvilke der kan ydes støtte for tørret foder; Østrigs, Finlands og Sveriges tiltrædelse gør det nødvendigt at fastsætte NGM for disse medlemsstater; ved fastsættelsen af andre medlemsstaters NGM er der navnlig taget hensyn til gennemsnittet af deres produktion af tørret foder, for hvilken der blev ydet støtte efter artikel 5, stk. 2, første afsnit, i forordning (EØF) nr. 1117/78 (5) i produktionsårene 1992/93 og 1993/94 ifølge de oplysninger, Kommissionen rådede over i juli 1994; en sådan støtte har ikke skullet udbetales i Østrig, Finland og Sverige; der bør fastsættes NGM for disse lande på grundlag af gennemsnittet af deres produktion af tørret foder i kalenderårene 1992 og 1993;

forordning (EF) nr. 603/95 bør derfor ændres -

UDSTEDT FØLGENDE FORORDNING:

Artikel 1

Artikel 4 i forordning (EF) nr. 603/95 affattes således:

»Artikel 4

1. Der fastsættes en maksimal garantimængde (NGM) pr. produktionsår på 4 412 400 tons tørret foder, for hvilken den i artikel 3, stk. 2, nævnte støtte kan ydes.

2. Den i stk. 1 nævnte NGM opdeles på følgende måde mellem medlemsstaterne:

>TABELPOSITION>

3. Der fastsættes en maksimal, garantimængde (NGM), pr. produktionsår på 443 500 tons soltørret foder, for hvilken den i artikel 3, stk. 3, nævnte støtte kan ydes.

4. Den i stk. 3 nævnte NGM opdeles på følgende måde mellem medlemsstaterne:

>TABELPOSITION>

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 9. juni 1995.

På Rådets vegne

F. BAYROU

Formand

(1) EFT nr. C 117 af 12. 5. 1995, s. 9.

(2) Udtalelse afgivet den 19. maj 1995 (endnu ikke offentliggjort i EFT).

(3) Udtalelse afgivet den 1. juni 1995 (endnu ikke offentliggjort i Tidende).

(4) EFT nr. L 63 af 21. 3. 1995, s. 1.

(5) EFT nr. L 142 af 30. 5. 1978, s. 1.